ટીમ ઈન્ડિયાના ઝડપી બોલર ઉમેશ યાદવ ટેસ્ટ હોય કે વન-ડે, ભારતીય ટીમની બોલિંગમાં મુખ્ય હથિયાર માનવામાં આવે છે. પાછલા સાત વર્ષોથી ઈન્ટરનેશનલ મેચ રમી રહેલા ઉમેશ યાદવે સતત પોતાની ધારદાર બોલિંગથી પ્રભાવિત કર્યા છે. ઉમેશની પ્રાઈવેટ લાઈફમાં જોઈએ તો તેની લવ લાઈફ પણ ઓછી રોચક નથી. ઉમેશ અને તેની પત્ની તાન્યાની મુલાકાત આઈપીએલ મેચ દરમિયાન થઈ હતી. તાન્યા પોતાના એક દોસ્ત સાથે મેચ જોવા સ્ટેડિયમમાં આવી હતી. તે દોસ્તને ઉમેશ યાદવ જાણતો હતો. તેણે તાન્યાને ઉમેશ સાથે મળાવી અને પછી બંને સારા મિત્રો બની ગયા. ધીરે-ધીરે આ દોસ્તી પ્રેમમાં બદલાઈ ગઈ.